Document ID: 31993R3501

ΚΑΝΟΝΙΣΜΟΣ (ΕΚ) αριθ. 3501/93 ΤΗΣ ΕΠΙΤΡΟΠΗΣ της 20ής Δεκεμβρίου 1993 με τον οποίο τροποποιούνται ορισμένοι κανονισμοί σχετικά με την εφαρμογή της κοινής οργάνωσης αγορών στον τομέα των αυγών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2771/75 του Συμβουλίου της 29ης Οκτωβρίου 1975 με τον οποίο καθιερώνεται κοινή οργάνωση αγοράς στον τομέα των αυγών (1), όπως τροποποιήθηκε τελευταία από τον κανονισμό (ΕΟΚ) αριθ. 1574/93 (2), και ιδίως το άρθρο 5 παράγραφος 2, το άρθρο 7 παράγραφος 4, το άρθρο 8 παράγραφος 4 και το άρθρο 9 παράγραφος 3,
Εκτιμώντας:
ότι, με τον κανονισμό (ΕΟΚ) αριθ. 1574/93, η διατύπωση των διακρίσεων του κωδικού ΣΟ 0408 που υπάγονται στον κανονισμό (ΕΟΚ) αριθ. 2771/75, έχουν τροποποιηθεί- ότι, κατά συνέπεια, ορισμένοι κανονισμοί σχετικά με την εφαρμογή της κοινής οργανώσεως αγορών στον τομέα των αυγών, πρέπει να αποτελέσουν αντικείμενο προσαρμογής με γνώμονα τις προαναφερόμενες τροποποιήσεις με ημερομηνία ενάρξεως ισχύος την 1η Ιανουαρίου 1994-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης του Κρέατος Πουλερικών και των Αυγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα Ι του παρόντος κανονισμού αντικαθίσταται από το παράρτημα του κανονισμού (ΕΟΚ) αριθ. 164/67/ΕΟΚ της Επιτροπής της 26ης Ιουνίου 1967 για τον καθορισμό των στοιχείων υπολογισμού των εισφορών και των τιμών υδατοφράκτη για τα παράγωγα προϊόντα στον τομέα των αυγών (3), όπως τροποποιήθηκε τελευταία από τον κανονισμό (ΕΟΚ) αριθ. 4155/87 (4).
Άρθρο 2
Το άρθρο 1 του κανονισμού (ΕΟΚ) αριθ. 990/69 της Επιτροπής της 28ης Μαΐου 1969 σχετικά με τον μη καθορισμό του συμπληρωματικού ποσού για τα αυστριακά προϊόντα αυγών (5), όπως τροποποιήθηκε τελευταία από τον κανονισμό (ΕΟΚ) αριθ. 4155/75, αντικαθίσταται από το ακόλουθο κείμενο:
"Άρθρο 1
Οι εισφορές που καθορίζονται σύμφωνα με το άρθρο 3 του κανονισμού (ΕΟΚ) αριθ. 2771/75 για τις εισαγωγές προϊόντων των ακολούθων διακρίσεων της συνδυασμένης ονοματολογίας, καταγωγής και προελεύσεως Αυστρίας, δεν προσαυξάνονται από συμπληρωματικό ποσό:
ex 0408 Αυγά πτηνών, χωρίς το κέλυφός τους και κρόκοι αυγών, νωπά, αποξηραμένα, βρασμένα στο νερό ή στον ατμό, μορφοποιημένα, κατεψυγμένα ή αλλιώς διατηρημένα έστω και με προσθήκη ζάχαρης ή άλλων γλυκαντικών: Κρόκοι αυγών: 0408 11 αποξηραμένοι: 0408 11 80 άλλοι 0408 19 άλλοι: άλλοι: 0408 19 81 σε υγρή κατάσταση ex 0408 19 89 κατεψυγμένα άλλοι: 0408 91 αποξηραμένοι: 0408 91 80 άλλοι 0408 99 άλλοι: 0408 99 80 άλλοι
Άρθρο 3
Στο παράρτημα του κανονισμού (ΕΟΚ) αριθ. 572/73 της Επιτροπής της 26ης Φεβρουαρίου 1973 για τον καθορισμό των προϊόντων των τομέων των αυγών και του κρέατος πουλερικών που επωφελούνται από το καθεστώς του εκ των προτέρων καθορισμού των επιστροφών κατά την εξαγωγή (6), όπως τροποποιήθηκε τελευταία από τον κανονισμό (ΕΟΚ) αριθ. 3987/92 (7), τα στοιχεία που αναφέρονται στον κωδικό ΣΟ 0408 αντικαθίστανται από το παράρτημα ΙΙ του παρόντος κανονισμού.
Άρθρο 4
Στο παράρτημα του κανονισμού (ΕΟΚ) αριθ. 3652/81 της Επιτροπής της 18ης Δεκεμβρίου 1981 για τις ιδιαίτερες λεπτομέρειες του καθεστώτος των πιστοποιητικών για τον εκ των προτέρων καθορισμό των επιστροφών στους τομείς του κρέατος πουλερικών και των αυγών (8), όπως τροποποιήθηκε τελευταία από τον κανονισμό (ΕΟΚ) αριθ. 3987/87 (9), τα στοιχεία που αναφέρονται στον κωδικό ΣΟ 0408 αντικαθίστανται από το παράρτημα ΙΙΙ του παρόντος κανονισμού.
Άρθρο 5
Στο παράρτημα του κανονισμού (ΕΟΚ) αριθ. 1729/92 της Επιτροπής της 30ής Ιουνίου 1992 για τις λεπτομέρειες εφαρμογής καθεστώτος για τον εφοδιασμό των Καναρίων Νήσων με προϊόντα των τομέων των αυγών και του κρέατος των πουλερικών (1), όπως τροποποιήθηκε τελευταία από τον κανονισμό (ΕΟΚ) αριθ. 2892/93 (2), οι κωδικοί ΣΟ "0408 11 10 000 και 0408 91 10 000" αντικαθίστανται από τους κωδικούς ΣΟ "0408 11 80 100 και 0408 91 80 100".
Άρθρο 6
Ο παρών κανονισμός τίθεται σε ισχύ την 1η Ιανουαρίου 1994.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 20 Δεκεμβρίου 1993.

Labels: 3
17
6